text: Alt udsolgt
  17 juli 2010 kl. 12.04
  Sommerhusbureau'erne  melder alt udsolgt på vestkysten. Det gode sommervejr får skylden.
  Også forudbestillingerne til næste sommer går forrygende.
  F.eks. Dancenter Blåvand melder om 15 pct. flere bestillinger end normalt.
  De kommende uger er det stort set umuligt at opdrive et ledigt sommerhus i Danmark.
  Og lederen af Dancenter Blåvand, Ulla Linding, kunne sagtens leje flere ud, hvis hun havde dem, siger hun.
  Ifølge brancheforeningen er 99 procent af de 31.000 huse, der er til rådighed, udlejet lige nu.
  Langt hovedparten af gæsterne i de danske feriehuse er tyskere med 66 procent af overnatningerne, mens hver 4. er dansk.
  